OpenLLM-France/wikimedia huggingface dataset:
# Zhang Ye

Zhang Ye (tradicional: 張也, simplificat: 张也, pinyin: Zhāng Yĕ) és una soprano xinesa.
Zhang Ye accedí amb 14 anys a l'Escola d'Art de la província de Hunan, on estudià òpera tradicional xinesa, i l'any 1991 es llicencià en Música Vocal a l'Institut de Música de la Xina, on va rebre classes del cèlebre professor Jin Tielin. L'any 1995, Zhang Ye finalitzà un màster en Música Vocal i actualment exerceix com a professora del departament de Música Vocal de l'Institut de Música de la Xina.
Zhang Ye és especialista en música de minories ètniques de la xina. Ha sigut l'encarregada de produir l'òpera "Tang Bohu yu Shen Jiuniang" (en què també interpretà el personatge Shen Jiuniang), ha interpretat el personatge de Han Ying a l'òpera "Honghu chiweidui", i, a més a més, ha sigut la veu dels temes principals de nombroses pel·lícules i sèries de televisió.
Aquesta cantant ha rebut premis en nombroses competicions de cant de diferents estils. L'any 1988 quedà tercera en el gran concurs de joves artistes de tota la Xina que fou retransmès per televisió i aconseguí el primer premi en un concurs dels millors cantants convidats de tot el país. L'any 1995 aconseguí un disc d'or i, gràcies a la cançó "Duo qing dong jiang sui" guanyà el segon premi de la quarta edició del certamen televisiu de la cadena MTV China. A la cinquena edició de la gran competició musical organitzada pel canal CCTV, el tema "Zoujin xin shidai" li feu obtenir el primer premi i el guardó a la millor interpretació.
Entre les obres més representatives d'aquesta artista cal destacar-ne les cançons:
* Enter the New Age (走进新时代)
* Hello, Motherland (祖国你好),
* Everything Goes Well (万事如意),
* Enjoy a Happy Get-together (欢聚一堂)
* Extend Auspicious Wishes (吉祥颂),
* Zoujin xin shidai,
* Zuguo ni hao,
* Wan shi ru yi,
* Qiu ge,
* Renjian tian dang
* Huan ju yi dang
* Ji yang song
* Jin sangzi, entre d'altres.

## Referències

* ↑ http://ent.cntv.cn/2013/03/28/ARTI1364461406441867.shtml/en%5BEnllaç+no+actiu%5D xinès, 28 March 2013.
* ↑ http://news.video.sina.com.cn/#513749288/en xinès, 6 May 2013.
* ↑ http://news.video.sina.com.cn/en%5BEnllaç+no+actiu%5D xinès, 1 October 2013.

## Enllaços externs

* (xinès) Pàgina oficial de Zhang Ye
# Quiruelas de Vidriales

Quiruelas de Vidriales és un municipi de la província de Zamora, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1088 | 1017 | 943 | 934 |
# Vavray-le-Petit

Vavray-le-Petit és un municipi francès, situat al departament del Marne i a la regió del Gran Est. L'any 2007 tenia 66 habitants.

## Demografia
### Població

El 2007 la població de fet de Vavray-le-Petit era de 66 persones. Hi havia 26 famílies, de les quals 4 eren unipersonals (4 dones vivint soles i 4 dones vivint soles), 9 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 27 eren l'habitatge principal de la família, 3 eren segones residències i 2 estaven desocupats. Tots els 32 habitatges eren cases. Dels 27 habitatges principals, 26 estaven ocupats pels seus propietaris i 1 estava cedit a títol gratuït; 3 tenien dues cambres, 5 en tenien tres, 10 en tenien quatre i 9 en tenien cinc o més. 21 habitatges disposaven pel capbaix d'una plaça de pàrquing. A 7 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vavray-le-Petit el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 4 | 60 a 64 | 0 |
| 4 | 55 a 59 | 4 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 44 persones, 28 eren actives i 16 eren inactives. De les 28 persones actives 27 estaven ocupades (16 homes i 11 dones) i 1 aturada (1 home). De les 16 persones inactives 5 estaven jubilades, 4 estaven estudiant i 7 estaven classificades com a «altres inactius».

### Activitats econòmiques

L'any 2000 a Vavray-le-Petit hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Vavray-le-Petit a l'INSEE.
* Évolution et structure de la population Fitxa amb el detall de dades de Vavray-le-Petit a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Saumu

Saumu va ser rei de Mari cap a la meitat del segle xxv aC. Mari era una important ciutat de l'antiga Mesopotàmia, que controlava el comerç del curs mitjà de l'Eufrates.
Saumu és conegut especialment per una carta conservada a les Tauletes d'Ebla que Enna-Dagan va dirigir al rei d'Ebla on l'informava de l'expansió territorial que havia iniciat el regne de Mari pujant pel curs superior de l'Eufrates fins a la regió d'Emar i Hashum. Segons els estudiosos, el document parla d'una sèrie de campanyes de conquesta que van emprendre diversos reis de Mari, que havien limitat (encara que temporalment) els interessos comercials, econòmics i polítics d'Ebla. Sembla clar que Mari va exercir durant un període indeterminat una hegemonia política i econòmica sobre el curs mitjà de l'Eufrates. La carta fa referència a diversos reis de Mari: Saumu, Ishrup-Shar i Iblul-El que també era rei d'Abarsal, i que havien iniciat el període d'expansió del seu país. De Saumu, la tauleta diu que va conquerir Aburu (o Aburru) que podria ser Abarsal i la ciutat d'Ilgi, les dues al país de Belan. Va devastar el país muntanyós de Labanan, va destruir Tibalat i Ilwani i al país muntanyós d'Angai va deixar gran quantitat de ruïnes. Va arruïnar les ciutats de Raak, de Nirum, d'Ashaldu i de Badul. Va devastar la rodalia de Nakhal i un altre lloc que no es llegeix al text.
El va succeir Ishrup-Shar (o Ishrup-Ashtar).

## Referències

* ↑ Oliva, Juan (ed.). Textos para una historia política de Síria-Palestina. Tres Cantos: Akal, 2008, p. 40. ISBN 9788446019497.
# Sleeping Powder

«Sleeping Powder» és una cançó de la banda virtual de rock alternatiu Gorillaz. La cançó i el videoclip es van publicar alhora el 8 de juny de 2017 via YouTube, amb el debut en directe el mateix dia.
Fou la primera cançó enregistrada i llançada després de la publicació de Humanz. A diferència de l'habitual, no incorpora cap col·laboració musical i només Damon Albarn es va encarregar de la composició. Albarn va explicar la decisió indicant que el membre fictici 2D estava poc present en l'àlbum Humanz, i malgrat no ser un problema gràcies a la seva generositat, Albarn va pensar que seria positiu deixar a 2D una cançó per ell sol, i també el corresponent videoclip. Albarn va compondre el tema només tres dies abans del seu debut el 8 de juny, i el videoclip tot just el dia abans.

## Llista de cançons
### Descàrrega digital

* "Sleeping Powder" – 2:46
# Govern de La Rioja

El Govern de La Rioja és —al costat del Parlament la Presidenta regionals— un dels tres òrgans institucionals de la Comunitat Autònoma de La Rioja (Espanya). Es compon del President de la Comunitat, el Vicepresident o Vicepresidents, si escau, i els Consellers. L'actual Presidenta de La Rioja és Concepción Andreu Rodríguez (PSOE).

## Funcions

El Govern de La Rioja exerceix el poder executiu i l'administració de la Comunitat Autònoma. Les seves funcions es detallen en l'article 24 de l'Estatut d'Autonomia En particular:
* Exerceix la potestat reglamentària que no pertany al Parlament
* Interposa recursos davant el Tribunal Constitucional
* Executa les funcions que es derivin de l'ordenament jurídic estatal i regional

## Estructura

L'estructura del govern és variable, ja que correspon al president designar-ne el nombre i la composició. L'estructura actual (2019) está formada pel PSOE i per Podemos:
| Càrrec | Nom |
| Presidència | Concepción Andreu Rodríguez |
| Conselleria de Governança Pública | Francisco Ocón |
| Conselleria de Desenvolupament Autonòmic | José Ignacio Castresana |
| Conselleria d'Educació i Cultura | Luis Cacho |
| Conselleria d'Hisenda | Celso González |
| Conselleria de Salut | Sara Alba |
| Conselleria d'Agricultura | Eva Hita |
| Conselleria de Participació | Raquel Romero |
| Conselleria de Serveis Socials | Ana Santos |
| Conselleria de Sostenibilitat i Transició Ecològica | José Luis Rubio |

## Seu

La seu del Govern de La Rioja es troba en l'antiga Diputació Provincial, al centre de Logronyo.

## Referències

* ↑ Pérez de Lama, 1998, p. 611.
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 612. ISBN 84-930048-0-4.
* ↑ «Estatut d'Autonomia de La Rioja». Arxivat de l'original el 2007-03-17. [Consulta: 24 juliol 2008].

## Enllaços externs

* Pàgina oficial del Govern de La Rioja Arxivat 2002-02-21 a Wayback Machine.
* Estructura del Govern de La Rioja Arxivat 2007-12-12 a Wayback Machine.

## Vegeu també

* Parlament de La Rioja
* Presidents de La Rioja
* Estatut d'Autonomia de La Rioja
# Zemrane Charqia

Zemrane Charqia (en àrab زمران الشرقية, Zamrān ax-Xarqiyya; en amazic ⵣⵎⵔⴰⵏ ⵛⵕⵇⵢⵢⴰ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 29.087 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rafael Ramos

Rafael Ramos és el nom dels següents personatges:
* Rafael Ramos Lozano, conegut com a Rafita, (Palma, 1982-), futbolista mallorquí
* Rafael Ramos Pérez (Nerva, 1911 - Carcassona, 1985), ciclista hispano-francès
# Tula (Rússia)

Tula (en rus: Тула) és una ciutat de Rússia, capital de la província homònima. Es troba a 165 km de Moscou sobre el riu Upà, al centre de la Rússia europea. Té uns 549.000 habitants (2002). El 1712 s'hi va instal·lar la primera fàbrica d'armes de Rússia, gràcies als jaciments de ferro i carbó de la zona.

## Història

La ciutat existeix des de, com a mínim, el segle xiv. L'any 1530 s'hi construí una ciutadella o kremlin. Era un fort clau per protegir Moscou de les invasions tàrtares o mongoles.
Durant la segona guerra mundial (Gran Guerra Patriòtica, 1940-1945) la ciutat es convertí en un gran centre de producció d'armament i per això va ser un objectiu de l'exèrcit alemany a final de 1941. L'exèrcit de Heinz Guderian va ser anihilat a Tula. Per això té el títol de Ciutat Heroica des de 1976.
La més popular atracció per als turistes és Iàsnaia Poliana, que va ser la casa i darrer lloc on va viure Lev Tolstoi, que és a 14 km al sud-oest de Tula. tula és un lloc amagat en l'antic rus.

## Referències

* ↑ «Тула-один из сакрально-потаённых центров на русской карте» (en rus). Kochurov.

## Enllaços externs

* Tula - Lloc web oficial
* «Романцевские горы» (en rus).
# Petra Hammesfahr

Petra Hammesfahr (Titz, 10 de maig de 1951) és una novel·lista alemanya. Ha aconseguit diversos premis i reconeixements, incloent el premi de literatura Wiesbaden i el Rhineland.
La seua primera novel·la es publicà al 1991, seguida de més d'una dotzena de publicacions amb gran impacte al seu país. La seua novel·la The Sinner fou publicada en anglés per l'editorial Bitter Lemon al 2007 i novament als Estats Units per Penguin Books en la dècada de 2010. The Sinner fou adaptada en una sèrie de televisió del mateix nom l'any 2017, protagonitzada per Jessica Biel i Bill Pullmann, estrenada per la cadena Netflix amb un gran èxit d'audiència.
La segona novel·la, The Lie, la publicà l'editorial Bitter Lemon al 2010.
Petra Hammesfahr viu a Kerpen, una localitat propera a Colònia.

## Referències

* ↑ «Interview mit Petra Hammesfahr». Stephen-king.de. Arxivat de l'original el 20 d'abril de 2009. [Consulta: 14 abril 2010].
* ↑ «Petra Hammesfahr» (en alemany). bitterlemonpress.com. [Consulta: 2010].
* ↑ «The Sinner by Petra Hammesfahr». PenguinRandomHouse.com.
* ↑ "The Sinner/Petra Hammesfahr". Publishers Weekly. December 24, 2007. Translated from the German by John Brownjohn; release date (U.S.): February 1, 2008.
* ↑ «Petra Hammesfahr: The Sinner». Bitter Lemon Press. bitterlemonpress.com. [Consulta: 2 agost 2017].
* ↑ The Sinner en Netflix Bio Bio Chile. Consultat el 25/11/17.
* ↑ "The Lie/Petra Hammesfahr". Publishers Weekly. March 22, 2010. Translated from the German by Mike Mitchell; release date (U.S.): April 1, 2010.
# Sleepy Eye

Sleepy Eye és una població dels Estats Units a l'estat de Minnesota. Segons el cens del 2000 tenia 3.515 habitants.

## Demografia

Segons el cens del 2000, Sleepy Eye tenia 3.515 habitants, 1.479 habitatges, i 942 famílies. La densitat de població era de 812,7 habitants per km².
Dels 1.479 habitatges en un 31,8% hi vivien nens de menys de 18 anys, en un 53,3% hi vivien parelles casades, en un 7,3% dones solteres, i en un 36,3% no eren unitats familiars. En el 34,5% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,08.
Per edats la població es repartia de la següent manera: un 28% tenia menys de 18 anys, un 6,8% entre 18 i 24, un 26% entre 25 i 44, un 19,9% de 45 a 60 i un 19,3% 65 anys o més.
L'edat mediana era de 38 anys. Per cada 100 dones de 18 o més anys hi havia 87,3 homes.
La renda mediana per habitatge era de 37.123 $ i la renda mediana per família de 48.500 $. Els homes tenien una renda mediana de 31.612 $ mentre que les dones 22.907 $. La renda per capita de la població era de 20.175 $. Entorn del 4,7% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sleepy Eye». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Sleepy Eye». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Gran Premi de Polònia de Motocròs

«Gran Premi de Polònia de Motocròs» té aquests significats:
* Gran Premi de Polònia de Motocròs 125cc, celebrat fins al 1995
* Gran Premi de Polònia de Motocròs 250cc, celebrat fins al 1999
# Zemplínske Jastrabie

Zemplínske Jastrabie és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1272.
# Puntes de Vilalta

Les Puntes de Vilalta és una muntanya de 693 metres que es troba al municipi de Mont-ral, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tula de Allende (municipi)

Tula d'Allende és un dels 84 municipis de l'estat d'Hidalgo que té com a capçalera municipal Tula de Allende. Oscil·la en un rang d'altitud d'entre 2.100 i 2.600 metres sobre el nivell del mar. La seva extensió total és de 105,50 km² i té una població estimada de 129.741 hab.
Limita amb Chapantongo, Tepejí del Río, Atotonilco de Tula, Tlaxcoapan i Tlahuelilpan.

## Informació general

Ubicat a l'eix Neovolcánico, del Vall del Mezquital. Té un riu, el de los Hules que passa pel municipi de nord a sud, desembocant al sud amb el riu Tula.
El clima és temperat-fred, amb pluges els mesos de juny, juliol, agost i setembre, amb una mitjana de 392 mm anual. Maig, juny, juliol i agost són els més calorosos, febrer, març i abril solen tenir més vents de sud-oest i la temperatura mitjana anual és de 16 °C.

## Població

| Localitat | Població |
| Total Municipi | 93,296 |
| Tula de Allende | 26,881 |
| San Marcos | 7,715 |
| San Miguel Vindhó | 6,708 |
| El Llano | 5,946 |
| Bomintzha de las Flores | 2,664 |
| Santa Ana Ahuehuepan | 2,541 |
| Santa María Ilucan | 2,465 |
| Santa María Macua | 1,670 |
| Xochitlán de las Flores | 1,576 |
| Ignacio Zaragoza | 1,469 |
| Michimaloya | 1,344 |
| Xitejé de Zapata | 1,019 |

## Vegeu també

* Tula

## Enllaços externs

* Ajuntament de Tula d'Allende Arxivat 2010-03-26 a Wayback Machine.
# Passeig Mossèn Cinto Verdaguer (Igualada)

El Passeig Mossèn Cinto Verdaguer és un carrer del municipi d'Igualada (Anoia). Forma part de l'Inventari del Patrimoni Arquitectònic de Catalunya. És el passeig recte més llarg de l'Estat Espanyol.

## Descripció

El passeig Verdaguer està format pel traçat d'una via urbana de 40m. d'ample i més d'un quilòmetre de llarg. L'antic passeig projectat no era, però, com l'actual, era més curt i arribava fins a l'antic Hospital. En la seva trajectòria comptava amb dues places rodones que el dividien en 3 parts iguals, i tenia unes fileres d'arbres paral·leles que el vorejaven. Les primeres construccions de cases en el passeig daten de la segona meitat del segle xix. Un aspecte a tenir en compte és el de les successives ampliacions els anys 1892, 1900, 1901 i 1903. La forma actual l'obté l'any 1957.

## Història

El projecte d'esplanació del Passeig, realitzat l'any 1834 per l'arquitecte Pere Serra i Bosch és l'obra cabdal del procés d'urbanització d'Igualada durant el segle xix. Era una obra gegantina per aquell temps, entenedora únicament en el context d'eufòria que vivia Igualada en aquells anys, en que s'havia convertit en una de les poblacions capdavanteres de la industrialització de Catalunya. Les obres d'esplanació foren realitzades per obrers en atur. L'any 1846 l'ajuntament encomana a l'arquitecte Sebastià Cabot la realització del pla d'urbanització del territori existent entre el nucli antic i el Passeig.

## Referències

* ↑ «Igualada celebra aquest 2013 l'Any del Passeig Verdaguer». Ajuntament d'Igualada, 2013. [Consulta: 30 juny 2020].
* 1 2 «Passeig Mossèn Cinto Verdaguer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Burckhardt (cràter)

Burckhardt és un cràter d'impacte que es troba a la part nord-est de la Lluna, entre els cràters Geminus (just al nord) i Cleomedes (al sud).
* Localització de Burckhardt (centre de la imatge)
* Cràters satèl·lit
Burckhardt es troba entre dos cràters una mica més petits situats en costats oposats, produint una formació de triple cràter. Burckhardt I es va recobrir parcialment pel quadrant sud-oest de Burckhardt, mentre que Burckhardt F es va recobrir pel quadrant nord-oest. La vora de Burckhardt és generalment circular però una mica irregular en la seva forma.
* Rodalies de Burckhardt
* Imatge de la missió LRO 4
Hi ha una elevació en el centre, a prop del punt mig del fons del cràter.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a X.
| Burckhardt | Coordenades | Diàmetre |
| A | 30° 30′ N, 58° 48′ E﻿ / ﻿30.5°N,58.8°E﻿ / 30.5; 58.8﻿ (Burckhardt A) | 28 km |
| B | 29° 54′ N, 60° 06′ E﻿ / ﻿29.9°N,60.1°E﻿ / 29.9; 60.1﻿ (Burckhardt B) | 11 km |
| C | 31° 36′ N, 59° 00′ E﻿ / ﻿31.6°N,59.0°E﻿ / 31.6; 59.0﻿ (Burckhardt C) | 6 km |
| E | 30° 36′ N, 55° 42′ E﻿ / ﻿30.6°N,55.7°E﻿ / 30.6; 55.7﻿ (Burckhardt E) | 39 km |
| F | 31° 24′ N, 57° 12′ E﻿ / ﻿31.4°N,57.2°E﻿ / 31.4; 57.2﻿ (Burckhardt F) | 43 km |
| G | 32° 06′ N, 57° 30′ E﻿ / ﻿32.1°N,57.5°E﻿ / 32.1; 57.5﻿ (Burckhardt G) | 7 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Seigo Narazaki

Seigo Narazaki (Kashiba, Nara, Japó, 15 d'abril de 1976) és un futbolista japonès.

## Selecció japonesa

Seigo Narazaki ha disputat 77 partits amb la selecció japonesa.

## Enllaços externs

* National Football Teams
* Japan National Football Team Database
# Zemplínsky Branč

Zemplínsky Branč és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1722.
# Pythium ultimum

Pythium ultimum és un patogen que es troba en el sòl i infecta a plantes, per això es considera que causa grans pèrdues econòmiques a nivell mundial. Aquest té una àmplia distribució territorial així com un rang d'hostes molt estès.

## Referències

* Solomon E, Berg L, Martin D. Biología. 8ª ed. Méjico: McGrawHill; 2008.